**ტენდერი შპს „კავკასუს ონლაინისთვის“  
სარეკლამო/საკომუნიკაციო მომსახურების გაწევაზე**

**შპს „კავკასუს ონლაინი“ და საკომუნიკაციო კამპანიის ძირითადი ამოცანები**

„კავკასუს ონლაინის“ შესახებ:

კავკასუს ონლაინი რეგიონში ლიდერი სატელეკომუნიკაციო კომპანიაა. ის 2006 წელს  წამყვანი საკომუნიკაციო კომპანიების: „კავკასუს ნეთვორქი" (დაარსდა 1998 წელს, ქვეყნის ერთ-ერთი პირველი ინტერნეტ პროვაიდერი), „ჯორჯია ონლაინი“, „სანეტი“ და „ტელენეტის“ გაერთიანებით შეიქმნა.

2008 წლიდან „კავკასუს ონლაინი“ არის ერთპიროვნული მესაკუთრე Tyco Electronics-ის მიერ აშენებული 1,200 კილომეტრიანი წყალქვეშა ოპტიკურ-ბოჭკოვანი კაბელისა, რომლის საშუალებითაც ევროპიდან სამხრეთ კავკასიისა და კასპიის ზღვის რეგიონში ინტერნეტის ტრანზიტული მიწოდება ხორციელდება.  შავი ზღვის ფსკერზე განთავსებული ოპტიკურ-ბოჭკოვანი კაბელით ევროპიდან აზიისკენ მაღალი ხარისხის ინტერნეტის პირდაპირი მიწოდება გახდა შესაძლებელი.

2016 წელს „კავკაუს ონლაინისა“ და „მაგთიკომს“ შორის გაფორმებული ხელშეკრულების შედეგად, „მაგთიკომმა“ შეიძინა „კავკაუს ონლინის“ საცალო სააბონენტო ბაზა და ქსელი, რის შედეგადაც კომპანიამ შეიცვალა ოპერირების პროფილი და საცალო ბაზრიდან გადავიდა whole sale მიმართულებაზე. ამასთან ერთად, კავკასუს ონლაინი არის **.GE** ქვეყნის კოდის ზედა დონის დომენური სახელების ადმინისტრატორი.

2018 წლის 16 აპრილიდან კომპანიამ განახორციელა ინსტიტუციონალური რეფორმა და დაიტოვა მხოლოდ **.GE** ქვეყნის კოდის ადმინისტრატორის ფუნქციები, ხოლო რეგისტრაცია ხორციელდება ადმინისტრატორის მიერ აკრედიტირებული რეგისტრატორი ორგანიზაციების მიერ. დღეისათვის ბაზარზე 12 რეგისტრატორი კომპანია ფუნქციონირებს.

ადმინისტრატორ-რეგისტრატორის ამგვარი თანამშრომლობა ფართოდ გავრცელებული და აპრობირებული მოდელია. ადმინისტრატორი სრულადაა პასუხისმგებელი მისი რეგსიტრატორების გამართულ მუშაობაზე და მათი გაკოტრების ან ბაზრიდან გასვლის შემთხვევაში საკუთარ თავზე იღებს რეგისტრატორის ვალდებულებებს, რაც გულისხმობს გარდამავალ პერიოდში (სანამ რეგისტრანტი აირჩევს ახალ რეგისტრატორს) ყველა რეგისტრანტის მომსახურებას.

2018 წლის განმავლობაში გაფორმდა რამდენიმე მნიშვნელოვანი ხელშეკრულება საერთაშორისო პარტნიორებთან. კერძოდ, გაფორმდა მემორანდუმი [WIPO](https://www.wipo.int/portal/en/index.html)-სთან (ინტელექტუალური საკუთრების მსოფლიო ორგანიზაცია - დავების მოგვარების ცენტრი), ასევე, **.GE** ზონის ადმინისტრატორი გახდა [CENTR](https://www.centr.org/education/cctld-registry.html)-ის (ევროპული ccTLD გაერთიანება) სრულუფლებიანი პარტნიორი. „კავკასუს ონლაინი“ მუშაობს მთელი სიტემის ჰარმონიზაციისა და ზონის პოპულარიზაციისთვის საჭირო სიახლეების და საუკეთესო საერთაშორისო პრაქტიკების დასანერგად.

აღნიშნული პროცესის გამჭვირვალეობისთვის შეიქმნა საკონსულტაციო საბჭო, რომლის შემადგენლობაშიც შევიდნენ: სხვადასხვა სახელმწიფო უწყება, საერთაშორისო ორგანიზაციების წარმომადგენლები, ოპერატორები და მომხმარებლის უფლებათა დამცველი ორგანიზაციები.

რეფორმის შედეგად სრულად გაიმართა და გამარტივდა **.GE** დომენის რეგისტრაცია, შეიქმნა კონკურენტული გარემო, რომელიც უზრუნველყოფს მომხმარებლის კომფორტს. საკონსულტაციო საბჭო მონიტორინგს უწევს მომხმარებლის მოთხოვნებისა და რეგისტრატორების უფლების დაცვას და ქმნის ზონის პოპულარიზაციისთვის საჭირო ყველა წინაპირობას.

გადა ამისა, 2019 წლის თებერვლიდან ფუნქციონირებას დაიწყებს სრულად განახლებული და გამარტივებული ვებ გვერდი [www.registration.ge](http://www.registration.ge) ([www.nic.ge](http://www.nic.ge))

საკომუნიკაციო ამოცანა:

1. საჭიროა სამიზნე აუდიტორიის ინფორმირება აღნიშნული ინსტიტუციონალური ცვლილებების, გაფორმებული მემორანდუმების, ზოგადად რეფორმის, მისი შედეგებისა და სარგებლის შესახებ. სამიზნე აუდიტორია მოიცავს ქვეყნის მასშტაბით ყველა სიდიდის და საქმიანობის ორგანიზაციას, ზედა და საშუალო დონის მენეჯერებს, სტარტაპებს და მათთან დაკავშირებულ ინსტიტუციებს.
2. კამპანიის შედეგად უნდა გაიზარდოს დომენების რეგისტრაციის რაოდენობა და განმტკიცდეს **.GE** დომენის ქონის აუცილებლობა ორგანიზაციის მასშტაბურობისა და საქმიანობის მიუხედავად.
3. კამპანია/ების შედეგად ინფორმაცია უნდა მიეწოდოს ზემოთ აღნიშნულ სამიზნე აუდიტორიას მთელი ქვეყნის მასშტაბით.
4. კამპანია/ებმა უნდა უზრუნველყოს **.GE** ზონის ცნობადობის, გამოყენების საჭიროების, სარგებლიანობის და კომპანიების მხრიდან ახალი დომენური სახელების აღების მოტივაციის ზრდა.
5. [www.registration.ge](http://www.registration.ge) ([www.nic.ge](http://www.nic.ge)) „ტრაფიკის“ და ცნობადობის ზრდა. ვებ-გვერდი უნდა პოზიციონირდებოდეს, როგორც ერთგვარი საინფორმაციო და ფუნქციონალური გამტარი .GE დომენის რეგისტრაციისთვის.

**კონკურსში მონაწილე კომპანიებმა უნდა წარმოადგინონ:**

* კამპანიის კრეატიული კონცეფცია;
* დეტალური მედია გეგმა და ბიუჯეტი (განთავსების პერიოდები: აპრილი, მაისი, ივნისი, ოქტომბერი, ნოემბერი, დეკემბერი);
* საკომუნიკაციო არხების და შესაბამისი „ქონთენთის“ ჩამონათვალი და მაგალითები;
* „წარმოებისა“ და განხორციელების დეტალური გრაფიკი.

ტენდერის გამოცხადების თარიღი: 10 იანვარი, 2019 წ.

ტენდერის დასრულების თარიღი: 15 თებერვალი, 2019 წ.

პროდაქშენის დასრულება: 10 მარტი, 2019 წ.

კამპანიის დაწყების სავარაუდო თარიღი: 15 მარტი, 2019 წ.

დეტალური ინფორმაციისთვის დაგვიკავშირდით ~

ელ.ფოსტა: [info@co.ge](mailto:info@co.ge)

საკონტაქტო პირი: ხათუნა შუბითიძე - **.GE** დომენის ადმინისტრატორისა და რეგისტრატორების მართვის სამსახურის მენეჯერი, ელ.ფოსტა: [**k.shubitidze@co.ge**](mailto:k.shubitidze@co.ge),   
მობ.: **+(995 599)486-514**

შემოთავაზება, გთხოვთ, გამოუგზავნოთ საკონტაქტო პირს, მითითებულ ელექტრონულ ფოსტაზე.